AIŠKINAMASIS RAŠTAS

Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir jo perdavimo Molėtų r. savivaldybės administracijai

**1. Parengto tarybos sprendimo projekto tikslai ir uždaviniai**

Viešoji įstaiga Alantos technologijos ir verslo mokykla (toliau – Mokykla) 2018 m. birželio 11 d. raštu Nr. SR-64 „Dėl ūkinio pastato perėmimo“ kreipėsi į Molėtų rajono savivaldybės administraciją prašydama perimti ūkinį pastatą (pirtį) (toliau - pastatas), esantį Molėtų r. sav., Alantos sen., Alantos mstl., Sodo al. 1B. Mokykla pastatu nesinaudoja, tačiau vietos bendruomenė (2018-06-11 prašymas Nr. S-55) nori jį naudoti pagal paskirtį, gyventojų socialinėms reikmėms tenkinti.

Pastatas yra valstybės turtas, perduotas Lietuvos Respublikos švietimo ir mokslo ministerijai valdyti ir naudoti patikėjimo teise ir 6iuo metu pagal panaudos sutartį iki 2027 m. perduotas viešajai įstaigai Alantos technologijos ir verslo mokyklai. Jeigu LR Vyriausybės nutarimu pastatas būtų perduotas Molėtų rajono savivaldybės nuosavybėn, turto valdytoju taptų Molėtų rajono savivaldybės administracija ir atsirastų galimybė pastatą perduoti vietos bendruomenei.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktas nustato, kad valstybei nuosavybės teise priklausantis nekilnojamasis turtas kitų subjektų nuosavybėn perduodamas Vyriausybės nutarimu perduodant [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4#475z) nuosavybėn [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "476z) savarankiškosioms funkcijoms įgyvendinti, jeigu šis turtas yra pripažintas nereikalingu. Įstatymo 6 straipsnio 2 punktas reglamentuoja, kad savivaldybės tarybos sutikimu savivaldybė gali perimti [valstybės](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "78z) turtą savarankiškosioms funkcijoms įgyvendinti, kai šis turtas perduodamas [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "80z) nuosavybėn pagal Vyriausybės nutarimus.

 Atsižvelgus į Mokyklos ir Naujasodžio kaimo bendruomenės prašymus, parengtas tarybos sprendimo projektas dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir jo perdavimo Molėtų rajono savivaldybės administracijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 12 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – jeigu pastatas būtų perduotas Molėtų rajono savivaldybės nuosavybėn, atsirastų galimybė pastatą perduoti vietos bendruomenei pagal panaudos sutartį gyventojų socialinėms reikmėms tenkinti.

Neigiamų pasekmių nenumatoma.

**4. Priemonės sprendimui įgyvendinti**

-

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.